
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Biometrijas datu apstrādes sistēmas likumā" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Ministru kabineta 2016. gada 20. decembra noteikumu Nr. 835  “Noteikumi par tiesu ekspertīžu iestāžu sarakstu un tiesu ekspertu specialitāšu klasifikatoru” 2.pielikuma 7. punkts nosaka Valsts tiesu ekspertīžu biroja kompetenci daktiloskopisko ekspertīžu jomā. Ministru kabineta 2014. gada 6. maija noteikumu Nr. 234 "Biometrijas datu apstrādes sistēmas noteikumi" 6. punkts paredz biometrijas datu apstrādes sistēmā 10 darbdienu laikā iekļaut datus, kas iegūti, veicot izmeklēšanas darbību, t.sk. ekspertīzi. Valsts tiesu ekspertīžu birojam nav tiesību izmantot biometrijas datu apstrādes sistēmu.
1.2. Mērķis
Mērķa apraksts
Lai Valsts tiesu ekspertīžu birojs varētu ātrāk un efektīvāk nodrošināt tam noteikto funkciju veikšanu, kā arī mazinātu birokrātisko dokumentu apriti, nepieciešams paredzēt, ka Valsts tiesu ekspertīžu birojam ir tiesības izmantot biometrijas datu apstrādes sistēmu, ievietojot tajā daktiloskopiskajā ekspertīzē iegūtās pēdas, kā arī veikt biometrijas datu apstrādi.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Ministru kabineta 2016. gada 20. decembra noteikumu Nr. 835 “Noteikumi par tiesu ekspertīžu iestāžu sarakstu un tiesu ekspertu specialitāšu klasifikatoru” 2. pielikuma 7. punkts nosaka Valsts tiesu ekspertīžu biroja kompetenci daktiloskopisko ekspertīžu jomā. Normatīvie akti paredz biometrijas datu apstrādes sistēmā 10 darbdienu laikā iekļaut datus, kas iegūti, veicot izmeklēšanas darbību, t.sk. ekspertīzi. Šobrīd daktiloskopiskajā ekspertīzē iegūtās pēdas tiek fotografētas, veidota kartiņa, kuru nosūta Valsts policijas Galvenās kriminālpolicijas pārvaldes Kriminālistikas pārvaldei (turpmāk – Kriminālistikas pārvalde) ievietošanai biometrijas datu apstrādes sistēmā. Lai pēdas ievietotu biometrijas datu apstrādes sistēmā, Kriminālistikas pārvalde fotogrāfijas atkal digitalizē un analizē atbilstoši sistēmas prasībām. Pēc pēdu ievietošanas biometrijas datu apstrādes sistēmā var tikt uzsākta personas identitātes noteikšana. Līdz ar to Valsts tiesu ekspertīžu birojam iegūto pēdu ievadīšana biometrijas datu apstrādes sistēmā ir nepamatoti komplicēts pasākums, ko var efektivizēt, iedodot pieeju Valsts tiesu ekspertīžu biroja ekspertiem uzreiz pēc ekspertīzes pabeigšanas ievadīt pēdas biometrijas datu apstrādes sistēmā.
Analoģiska situācija rodas arī gadījumos, kad lēmumā par daktiloskopiskās ekspertīzes veikšanu ekspertīzes noteicējs ir norādījis personu, kuras daktiloskopiskā karte atrodas biometrijas datu apstrādes sistēmā. Tādā gadījumā Valsts tiesu ekspertīžu birojs pieprasa daktiloskopisko karti Kriminālistikas pārvaldei no biometrijas datu apstrādes sistēmas, tā tiek skenēta un elektroniski atsūtīta Valsts tiesu ekspertīžu birojam. Nereti, sūtot daktiloskopisko karti elektroniskajā pastā, tiek zaudēta attēla kvalitāte. Lai procesu efektivizētu, kā arī saglabātu attēlu kvalitāti, Valsts tiesu ekspertīžu biroja eksperti daktiloskopisko karti varētu skatīt biometrijas datu apstrādes sistēmā. 
Iepriekš minētās sistēmas ieviešana novērsīs arī iespējamo risku, ka tad, kad darbu uzsāks reformas ietvaros izveidotā tiesu ekspertīžu iestāde, nebūs pārtraukuma datu ievadē biometrijas datu apstrādes sistēmā.
Valsts tiesu ekspertīžu birojā izmantotās tiesu ekspertīžu metodes specialitātēs 08.01 Daktiloskopiskā identifikācija un 08.02 Papillārlīniju pēdu vizualizēšana ir akreditētas atbilstoši LVS NE ISO/IEC 17025 standartam, kas apliecina, ka biometrijas datu apstrādes sistēmā tiks ievietotas papillārlīniju pēdas, kas iegūtas akreditēta pakalpojuma - ekspertīzes rezultātā. Minētais apliecina, ka Valsts tiesu ekspertīžu biroja ekspertīzes rezultāts (papillārlīniju pēda) ir vienlīdz uzticams kā citas akreditētas tiesu ekspertīzes iestādes iegūts rezultāts (papillārlīniju pēda) ". 
Šobrīd Valsts tiesu ekspertīžu birojā strādā tiesu eksperts, kurš biometrijas datu apstrādes sistēmu pārzina, un tas nodrošinās ātru un saprotamu citu ekspertu apmācību, kas garantēs procedūras ieviešanu praksē īsā laikā.
Problēmas un risinājumi
Problēmas apraksts
Valsts tiesu ekspertīžu birojam nav tiesības izmantot biometrijas datu apstrādes sistēmu, kas būtiski apgrūtina efektīvu iestādes darbu. Biometrijas datu apstrādei jānotiek efektīvi, uzreiz pēc ekspertīzes pabeigšanas ievadot pēdas biometrijas datu apstrādes sistēmā, kā arī gadījumos, kad tas nepieciešams, saskaņā ar lēmumu par daktiloskopiskās ekspertīzes veikšanu, aplūkojot personas daktiloskopisko karti biometrijas datu apstrādes sistēmā.
Risinājuma apraksts
Izstrādāti grozījumi Biometrijas datu apstrādes sistēmas likumā, lai nodrošinātu Valsts tiesu ekspertīžu birojam tiesības izmantot biometrijas datu apstrādes sistēmu, skatot tajā ievietoto personu daktiloskopiskās kartes, kā arī ievietojot tajā daktiloskopiskajā ekspertīzē iegūtās pēdas.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Jā
Ietekmes apraksts
Likumprojekts "Grozījumi Biometrijas datu apstrādes sistēmas likumā" attieksies uz personām, kuru dati tiek ievadīti minētajā sistēmā.
Juridiskās personas
Jā
Ietekmes apraksts
Samazināsies administratīvais slogs Kriminālistikas pārvaldes nodarbinātajiem, apstrādājot no Valsts tiesu ekspertīžu biroja saņemtos pieprasījumus par daktiloskopiskajām kartēm un biroja ekspertīzēs iegūto pēdu apstrādē.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Sistēmas ieviešanai nepieciešamo skeneru iegāde tiks nodrošināta Valsts tiesu ekspertīžu birojam piešķirto valsts budžeta līdzekļu ietvaros.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Jā
4.1. Saistītie tiesību aktu projekti
4.1.1. Ministru kabineta 2014. gada 6.maija noteikumi Nr. 234 „Biometrijas datu apstrādes sistēmas noteikumi”
Pamatojums un apraksts
Nepieciešams izstrādāt Ministru kabineta noteikumu projektu "Grozījumi Ministru kabineta 2014. gada 6.maija noteikumos Nr. 234 "Biometrijas datu apstrādes sistēmas noteikumi"", kur nepieciešams papildināt Ministru kabineta 2014. gada 6.maija noteikumu Nr. 234 "Biometrijas datu apstrādes sistēmas noteikumi" 13.punktu ar Valsts tiesu ekspertīžu biroju kā iestādi, kurai ir tiesības izmantot  biometrijas datu apstrādes sistēmā iekļautos datus.
Atbildīgā institūcija
Tieslietu ministrija
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Nē
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
-
6.3. Sabiedrības līdzdalības rezultāti
-
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Valsts tiesu ekspertīžu birojs
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Jā
	Efektivizēts ekspertīzē iegūto pēdu ievadīšanas process biometrisko datu apstrādes sistēmā, uzreiz pēc ekspertīzes pabeigšanas Valsts tiesu ekspertīžu birojā ievadot tās sistēmā, nevis veidojot pēdu kartiņas un nosūtot Kriminālistikas pārvaldei, kas pēdas atkal digitalizē, lai ievadītu sistēmā.

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Jā
	Optimizēts ekspertīzē iegūto pēdu ievadīšanas process biometrisko datu apstrādes sistēmā, uzreiz pēc ekspertīzes pabeigšanas Valsts tiesu ekspertīžu birojā ievadot tās sistēmā, nevis veidojot pēdu kartiņas un nosūtot Kriminālistikas pārvaldei, kas pēdas atkal digitalizē, lai ievadītu sistēmā.

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Jā
Apraksts
Mazināta nodarbināto iesaiste fizisko personu datu apstrādē.
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

